CELEX: 31983R3677
Language: el
Date: 1983-12-23
Title: Κανονισμός (ΕΟΚ) αριθ. 3677/83 της Επιτροπής της 23ης Δεκεμβρίου 1983 για την παροχή δυνατότητας συνάψεως συμφωνητικών μακροπρόθεσμης ιδιωτικής αποθεματοποίησης γλευκών σταφυλής, συμπυκνωμένων γλευκών σταφυλής και συμπυκνωμένων διορθωμένων γλευκών σταφυλής για την περίοδο εμπορίας 1983/84

Avis juridique important

|

31983R3677

Κανονισμός (ΕΟΚ) αριθ. 3677/83 της Επιτροπής της 23ης Δεκεμβρίου 1983 για την παροχή δυνατότητας συνάψεως συμφωνητικών μακροπρόθεσμης ιδιωτικής αποθεματοποίησης γλευκών σταφυλής, συμπυκνωμένων γλευκών σταφυλής και συμπυκνωμένων διορθωμένων γλευκών σταφυλής για την περίοδο εμπορίας 1983/84  

Επίσημη Εφημερίδα αριθ. L 366 της 28/12/1983 σ. 0051 - 0052

***** ΚΑΝΟΝΙΣΜΟΣ (ΕΟΚ) αριθ. 3677/83 ΤΗΣ ΕΠΙΤΡΟΠΗΣ  της 23ης Δεκεμβρίου 1983  για την παροχή δυνατότητας συνάψεως συμφωνητικών μακροπρόθεσμης ιδιωτικής αποθεματοποίησης γλευκών σταφυλής, συμπυκνωμένων γλευκών σταφυλής και συμπυκνωμένων διορθωμένων γλευκών σταφυλής για την περίοδο εμπορίας 1983/84  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 337/79 του Συμβουλίου της 5ης Φεβρουαρίου 1979 περί κοινής οργανώσεως της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΟΚ) αριθ. 1595/83 (2), και ιδίως το άρθρο 8 παράγραφος 3 και το άρθρο 9 παράγραφος 5,  Εκτιμώντας:  ότι η δυνατότητα συνάψεως συμφωνητικών μακροπρόθεσμης ιδιωτικής αποθεματοποίησης για ορισμένους επιτραπέζιους οίνους, για την περίοδο 1983/84, έχει παρασχεθεί με τον κανονισμό (ΕΟΚ) αριθ. 3676/83 της Επιτροπής (3)· ότι, κατόπιν αυτού, πληρούται η προϋπόθεση που αναφέρεται στο άρθρο 8 παράγραφος 2 δεύτερη περίπτωση του κανονισμού (ΕΟΚ) αριθ. 337/79, για να παρασχεθεί η δυνατότητα συνάψεως συμφωνητικών αποθεματοποίησης για γλεύκη σταφυλής, συμπυκνωμένα γλεύκη σταφυλής και συμπυκνωμένα διορθωμένα γλεύκη σταφυλής·  ότι το άρθρο 9 παράγραφος 4 του κανονισμού (ΕΟΚ) αριθ. 337/79 προβλέπει ότι για μακροπρόθεσμα συμφωνητικά, το ύψος της ενισχύσεως μπορεί να αυξηθεί μέχρι 20 %· ότι, λαμβανομένων υπόψη των σοβαρών κινδύνων στους οποίους υπόκεινται τα γλεύκη κατά τη διάρκεια παρατεταμένης διατηρήσεως, φαίνεται σκόπιμο να προβλεφθεί αύξηση κατά 20 % της ενισχύσεως που προβλέπεται στο άρθρο 12 του κανονισμού (ΕΟΚ) αριθ. 1059/83 της Επιτροπής της 29ης Απριλίου 1983 σχετικά με τα συμφωνητικά αποθεματοποίησης για τον επιτραπέζιο οίνο, το γλεύκος σταφυλής, το συμπυκνωμένο γλεύκος σταφυλής και το διορθωμένο συμπυκνωμένο γλεύκος σταφυλής (4), όπως τροποποιήθηκε από τον κανονισμό (ΕΟΚ) αριθ. 2405/83 (5)·  ότι, για να καταστεί δυνατή μεγαλύτερης διάρκειας αποσυμφόρηση της αγοράς και να αποφευχθούν νέες δυσκολίες μετά τη λήξη των συμφωνητικών βραχυπρόθεσμης αποθεματοποίησης που έχουν ήδη συναφθεί, φαίνεται ορθό να επιτραπεί η σύναψη συμφωνητικού μακροπρόθεσμης αποθεματοποίησης για τον οίνο που αποτελεί αντικείμενο συμφωνητικού βραχυπρόθεσμης αποθεματοποίησης, το οποίο έχει συναφθεί πριν από την ημερομηνία ενάρξεως ισχύος του παρόντος κανονισμού·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οίνων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Παρέχεται η δυνατότητα συνάψεως συμφωνητικών μακροπρόθεσμης αποθεματοποίησης για γλεύκη σταφυλής, συμπυκνωμένα γλεύκη σταφυλής και συμπυκνωμένα διορθωμένα γλεύκη σταφυλής για την περίοδο από τις 16 Δεκεμβρίου 1983 μέχρι τις 15 Φεβρουαρίου 1984.  Άρθρο 2  Για τα συμφωνητικά αποθεματοποίησης που αναφέρονται στο άρθρο 1, το ποσό της ενισχύσεως που προβλέπεται στο άρθρο 12 του κανονισμού (ΕΟΚ) αριθ. 1059/83 αυξάνεται κατά 20 %.  Άρθρο 3  Τα συμφωνητικά βραχυπρόθεσμης αποθεματοποίησης που έχουν συναφθεί από την ημερομηνία ενάρξεως ισχύος του παρόντος κανονισμού διαρρήγνυνται κατόπιν αιτήσεως του ενδιαφερομένου, κατά τον όγκο για τον οποίο ο ενδιαφερόμενος συνάπτει ταυτοχρόνως συμφωνητικό μακροπρόθεσμης αποθεματοποίησης.  Στην περίπτωση αυτή, για την ποσότητα που κατ' αυτόν τον τρόπο αποτελεί αντικείμενο συμφωνητικού μακροπρόθεσμης αποθεματοποίησης, μέσα στα όρια που προβλέπονται στο άρθρο 5 παράγραφος 1 δεύτερη περίπτωση του κανονισμού (ΕΟΚ) αριθ. 1059/83, το δικαίωμα στην ενίσχυση βραχυπρόθεσμης αποθεματοποίησης εξακολουθεί να ισχύει για την περίοδο κατά την οποία αποτέλεσε αντικείμενο ενός τέτοιου συμφωνητικού.  Άρθρο 4  Ο παρών κανονισμός αρχίζει να ισχύει από την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από τις 16 Δεκεμβρίου 1983.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 23 Δεκεμβρίου 1983.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 54 της 5. 3. 1979, σ. 1.  (2) ΕΕ αριθ. L 163 της 22. 6. 1983, σ. 48.  (3) Βλέπε σ. 47 της παρούσας Επίσημης Εφημερίδας.  (4) ΕΕ αριθ. L 116 της 30. 4. 1983, σ. 77.  (5) ΕΕ αριθ. L 230 της 26. 8. 1983, σ. 12.